ROJNA บวก 4% โบรกฯชูหุ้นเด่นครึ่งปีหลัง-เทคนิคหนุน
ROJNA บวก 4% โบรกฯชูหุ้นเด่นครึ่งปีหลัง-เทคนิคหนุน ล่าสุดอยู่ที่ 6.50 บาท บวก 0.25 บาท หรือ 4% มูลค่าซื้อขาย 28.41 ล้านบาท
ROJNA บวก 4% โบรกฯชูหุ้นเด่นครึ่งปีหลัง-เทคนิคหนุน ล่าสุดอยู่ที่ 6.50 บาท บวก 0.25 บาท หรือ 4% มูลค่าซื้อขาย 28.41 ล้านบาท
24 ก.ค. 2562

ผู้สื่อข่าวรายงานว่า ราคาหุ้น บริษัท สวนอุตสาหกรรมโรจนะ จำกัด (มหาชน) หรือ ROJNA ล่าสุด ณ เวลา 10.14 น. อยู่ที่ 6.50 บาท บวก 0.25 บาท หรือ 4% สูงสุดที่ 6.50 บาท ต่ำสุดที่ 6.35 บาท ด้วยมูลค่าซื้อขาย 28.41 ล้านบาท

โดย บล.ฟินันเซีย ไซรัส ระบุในบทวิเคราะห์ คำแนะนำระยะสั้น “ซื้อ” ROJNA ประเมินแนวรับ 6.15 บาท แนวต้าน 6.50 บาท Stop loss ที่ 6 บาท โดยภาพราย 240 นาที สัญญาณ Stochastic เส้น %K กำลังตัดเส้น %D ขึ้นจากเขต Oversold มีโอกาสได้เห็นการดีดกลับในรอบสั้นนี้ วางเป้าหมาย 6.50 บาท
ด้าน บล.ทิสโก้ ระบุในบทวิเคราะห์ แนะนำ “ถือ” ROJNA ราคาเป้าหมาย 8.40 บาท/หุ้น และมองเป็นหุ้นเด่นช่วงครึ่งปีหลัง โดย ROJNA มีรายได้ประจำกว่า 80% จากการขายไฟฟ้า และธุรกิจอสังหาฯ ที่ดีขึ้น จากยอดจองที่ดินในมือกว่า 400 ไร่หนุนรายได้ในอนาคต แต่ปรับประมาณการปี 2562-2564 ลง และเพิ่มประมาณการปี 2565-2573
ทั้งนี้แนวโน้มยอดขายที่ดินเพิ่มขึ้น แต่คาดการณ์ปริมาณได้ยาก บริษัทมีงานในมืออยู่ราว 500 ไร่สำหรับทั้งปี และโอนไปแล้ว 100 ไร่ในช่วงไตรมาส 1/62 ทำให้มีเหลือโอนราว 400 ไร่ในช่วงที่เหลือ โดยบริษัทยังมีแผนที่จะพัฒนานิคมอุตสาหกรรมใหม่ๆ ในพื้นที่ EEC